AksaraLLM/aksara-bahasa-daerah-v1 huggingface dataset:
Basisir Carita sacara administratif perenahna asup kana wilayah Kecamatan Labuan, Kabupaten Pandeglang, Provinsi Banten, Indonésia. Tempatna aya di sisi Jalan Raya Carita Labuan anu mangrupa salah sahiji jalur utama anu nyambungkeun tempat-tempat wisata wewengkon basisir kulon Banten. Jarakna anu teu jauh teuing ti Jakarta nyieun basisir ieu kitu kasohor ku kituna loba didatangan wisatawan doméstik atawa mancanagara, utamana dina ahir minggu sarta poé-poé libur séjénna. Keusik bodasna anu landai pohara ngarojong aktivitas wisatawan, kawas moyan sarta olahraga (maén bal sarta voli basisir). Rute anu bisa ditempuh lamun indit ti Jakarta aya tilu. Kahiji, rute Jakarta - Serang - Pandeglang - Labuan - Carita kalayan jarak tempuh kira-kira 160 kilo.  Kadua, rute Jakarta - Serang - Cilegon - Anyer - Carita kalayan jarak tempuh kira-kira 170 kilo. Katilu, rute Jakarta - Serang - Palima - Batukawung - Carita kalayan jarak tempuh kira-kira 150 kilo. Lalampahan ngaliwatan rute-rute kasebut bisa diaksés kalayan ngagunakeun beus atawa taksi, boh ti Jakarta boh ti Bogor. Di wewengkon Basisir Carita aya warung, toko, sarta swalayan anu nyadiakeun sagala rupa kaperluan.

Rujukan

Carita
Carita, Pandeglang
Bromo nyaéta gunung aktif nu mangrupa bagéan tina Taman Nasional Bromo Tengger Semeru nu diresmikeun ku pamaréntah dina taun 1997.  (Dicutat tanggal 04 Oktober 2011).  
Legana 5.250 héktar sarta aya jangkungna 2.392 méter di luhur permukaan sagara.  Ti penclut gunung, bisa kasampak kawah anu rubak jeung kapuloan haseup anu kaluar ti dasar. Gunung Bromo perenahna antara Kabupatén Pasuruan, Probolinggo, sarta Malang, Jawa Wétan. Tapi, sacara administratif wewengkon ieu mangrupa bagian ti Probolinggo. 

Gunung Bromo bisa dihontal ku tutumpakan pribadi atawa angkutan umum.  Bisa ditempuh ku dua rute. Kahiji, ngaliwatan panto kulon alatan henteu bisa diliwatan ku tutumpakan mobil, kajaba mobil 4x4 contona Jeep.  Lamun ngaliwatan jalan ieu leuwih hadé leumpang ti Désa Wonokitri anu jarakna 13 kilo. Rute kadua, ngaliwatan panto kalér ti arah Probolinggo.  Kalayan maké jalur ieu, bisa ngagunakeun tutumpakan naon ogé alatan jalan anu diliwatan henteu nangtawing teuing. 

Suhu di Bromo rada rendah, di antara 10-15 derajat di mana angin ogé badag. Langkung saé upami urang nganggo jaket kandel sareng sarung tangan ngarah teu katirisan. 

Lamun hayang nyaksian lautan keusik, mangka disarankeun pikeun ngaliwatan panto kalér.  Sabalikna, lamun hayang nempo sunrise, mangka leuwih praktis ngaliwatan panto kulon.  Désa pangdeukeutna pikeun ngahontal Bromo ti arah Probolinggo nyaéta Cemorolawang. Désa ieu bisa dihontal kalayan ngagunakeun angkutan umum ti Probolinggo sarta ti Cemorlawang ka bromo Bromo, carana bisa nyéwa kuda, jeep, atawa leumpang.

Rujukan

Gunung di Jawa Timur
Taman Nasional Bromo Tengger Semeru
Pulo Biawak ieu sacara administratif kaasup kadina wewengkon Désa Pabean Ilir Kabupatén Indramayu, perenahna di leupas basisir sagara jawa ± 40 km di palebah kalér basisir Indramayu dina posisi 06°56’022’’ LS sarta 108°22’015’’ BT. Kalayan legana pulo ± 120 ha, diwangun ti ± 80 ha Leuweung bako sarta ± 40 ha leuweung basisir / darat. Dina mangsa pamaréntahan walanda pulo ieu geus dijieun Mercusuar anu gunana minangka petanda pikeun hilir mudikna parahu walanda. Mercusuar ieu ayeuna geus umuran 138 taun diwangun dina mangsa pamaréntahan Z.M. WILLEM III dina taun 1872, nepi ka ayeuna mercusuar ieu masih kuat nangtung sanajan geus sabaraha kali ngalaman renofasi dina anak tanggana anu geus koropok didahar ku jaman sarta masih boga fungsi minangka pertanda pikeun para pamayang atawa ogé kapal séjénna.

Habitat Biawak
Luyu kalayan ngaranna, pulo ieu mangrupa habitat biawak (Varanus salvator).  Konon reptilia éta geus aya saprak pulo kasebut didatangan manusa dina leuwih ti hiji abad anu katukang. Can aya peritungan anu méré data pasti ngeunaan jumlah sato éta. Tapi, jumlahna kira-kira ngahontal ratusan ékor. Maranéhanana hirup di ranca-ranca sarta semak-semak leuweung bakau anu di mana ayana mendominasi daratan éta. Biawak-biawak kasebut henteu lindeuk.  Biawak biasana ogé nyimpang ka wewengkon imah nu ngajaga menara suar, utamana waktu aya pamayang anu singgah mawa lauk. Sagarana anu hérang ogé mangrupa surga pikeun ratusan jenis biota sagara jeung wangun sarta kelir anu éndah. Kaayaan terumbu karang dina jerona nu tilu méter cukup kénéh alus. Dumasar data di Dinas Perikanan dan Kelautan Kabupatén Indramayu]], aya 95 jenis lauk anu ngawakilan 30 famili, antara séjén lauk zebra (Dendrichirus zebra), kukupu (Chaetodon chrysurus), sarta merakan (Pterois valiteus). Kalayan neuleum, lauk-lauk alus éta bisa ditempo mimitina tina ka jeroan leuwih kurang saméter. Hanjakalna, dina taun 2004 kaéndahan ieu kungsi kakotoran ku lapisan minyak atah. Teu dipikanyaho ti mana asal minyak atah kasebut. Disangka, bahan kotoran éta asalna ti kapal tanker anu mindeng liwat wewengkon perairan Indramayu.

Rujukan

Biawak
Karimun Jawa nyaéta gugusan pulo sarta peregangan dina arah kulon sagara 83 km ti Jepara, Jawa Tengah. Ngaran Karimunjawa dicokot ti basa Jawa 'kremun kremun saking taneuh Jawi' nu dicekel ku salah sahiji Wali Songo, pikeun ngagambarkeun sabaraha gedé kapuloan mini ti Jawa, nu benerna ti Semarang sarta Jepara. Kapuloan ieu téh sajumplukan pulo di 27 sagara java.  Ngan tujuh ti pulo-pulo anu dicicingan. Umumna, pulo-pulo éta mangrupa leuweung tropis tanah datar sarta ngan 5 pulo anu dicicingan ku nu nyicingan, nyaéta Pulo Karimun Jawa, Pulo Kemujan, Pulo Parang,Pulo Reungit, sarta Pulo Genting. Saprak taun 2001, Karimun Jawa ditetepkeun minangka Taman Naional Karimun Jawa kalayan lega wewengkonna 111.625 héktar. Jeung kaayaan alamna anu éndah sarta asri, Karimun Jawa nawarkeun daya tarik wisata alam anu éstuning mincut ati. Aya sajumlah flora sarta fauna di tempat ieu, kawas terumbu karang, leuweung manrove, leuweung basisir, sarta leuweung tanah datar. Sedengkeun kakayaan faunana diwangun saperti rusa, kera buntut panjang, sarta ratusan fauna cai. Sajaba ti éta, aya ogé jenis fauna langka anu cicing di Pulo Manuk sarta Pulo Galéang, kawas manuk élang sagara harigu bodas sarta 2 jenis penyu, nyaéta penyu sisit sarta enyu héjo.

Rujukan

Karimun Jawa
Bunakén nyaéta hiji pulo nu legana 8,08 km² di Teluk Manado, utara Pulo Sulawesi, Indonésia. Pulo ieu bisa ditempuh ku speed boat atawa kapal séwaan kalayan perjalan kira-kira 30 menit ti palabuhan dayeuh Manado. Di sakuriling Pulo aya Taman Laut Bunakén anu mangrupa bagian ti Taman Nasional Bunakén. Taman Laut Nasional Bunaken resmi diadegkeun dina taun 1991 sarta mangrupa salah sahiji nu mimiti tina sistem Indonésia anu beuki ngembang dina taman sagarana.
Taman sagara ieu mibanda biodiveristas kalautan salah sahiji anu pangluhurna di dunya. Ayana fasilitas scuba diving ngabalukarkeun loba nu datang ka pulo ieu. Sacara kabéh, Taman Laut Bunaken ngawengku wewengkon salega 75.265 héktar, kalayan 5 pulo aya di jerona, nyaéta Pulo Manado Tua, Pulo Bunaken, Pulo Siladen,Pulo Mantehage, katut sawatara anak pulona, sarta Pulo Naen. Sanajan ngawengku wewengkon 75. 265 héktar, lokasi panyalamatan ngan kawates di unggal basisir anu ngalingkung kalima pulo éta.
Taman Sagara Bunaken mibanda 20 titik panyalamatan jeung jerona nu variatif nepi ka 1.344 méter. Ti 20 titik teuleum, 12 titik teuleum di antarana aya di sakuriling Pulo Bunaken. Dua belas titik paneuleuman ieu anu pang mindengna didatangan palika sarta nu mikaresep kaéndahan tetempoan handap sagara. lolobana ti 12 titik panyalameutan di Pulo Bunaken ngajajar ti bagéan tenggara nepi ka bagéan kulon sagara pulo kasebut. Di wewengkon ieu pisan aya pipinding karang buta anu nangtung vertikal sarta bingkeng ka luhur. Pipinding karang ieu jadi asal kadaharan pikeun lauk-lauk perairan sakuriling Pulo Bunaken.

Rujukan

Bunaken
Risbang sok disebut ogé ranjang nyaéta tempat saré. Risbang loba rupa jeung ukuran anu béda-béda. Ilaharna risbang ngawengku dua bagian nyaéta luhur jeung handap. Bagian luhur biasana nyaéta bagian anu hipu tur ngeunaheun pikeun tempat saré. Bagian ieu biasana disebut kasur. Sedengkeun bagian handap risbang ilahrna leuwih heuras anu sok disebut kerangka penunjang. Jaman baheula mah osok paké kai aya anu diukir aya anu henteu. Lian ti éta aya anu tina beusi jeung bahan logam. Kamekaran jaman ngigelan kana bentuk risbang, ayeuna mah aya risbang anu maké kotak pegas (box spring) di handapeun risbang. Tujuanan pikeun méré kuat jeung matak ngeunaheun dipakéna.

Rupa-rupa risbang 
Risbang cai, nyaéta risbang anu aya karangkaan dilengkepan ku kasur anu ngawwengku kantung vinyl eusina cai. 
Risbang Murphy, nyaéta jinis tempat saré anu bisa ditilepan lantaran aya éngsélan. 
Four-poster bed, ranjang 4 tiang
Bunk beds, ranjang bertingkat
Futon, tempat tidur orang Jepang
Single bed, ranjang tunggal
Divan, ranjang tak berkaki
Double bed, ranjang dobel
Hammock, tempat tidur gantung
Sofa bed, ranjang sofa
Four-poster bed, ranjang 4 tiang
Bunk beds, ranjang bertingkat
Futon, tempat tidur orang Jepang
Single bed, ranjang tunggal
Divan, ranjang tak berkaki
Double bed, ranjang dobel
Hammock, tempat tidur gantung
 Risbang sofa

catetan 

Tempat saré
Mébel
Sayuran mangrupa sagala rupa tutuwuhan atawa bagian-bagiana anu bisa diolah jadi dahareun. Sababaraha jenis sayuran bisa langsung didahar atah-atah sedengkeun sabagian laina saukur bisa dikonsumsi sanggeus dimasak heula. dahareun ieu ngandung loba nutrisi penting pikeun kasehatan awak saperti Karbohidrat, Uyah, Mineral, Vitamin, Lemak, Protéin, jsb.
Sayuran nyaéta sesebutan ilahar kana pangan ti tutuwuhan nu biasana miboga kadar cai luhur jeung dituangan dina kaayaan seger atawa sanggeus diolah saminimalna.

Babagian Sayuran
Sayuran bisa dikatégorikeun jadi dalapan jenis dumasar kana bagian awak tutuwuhan anu dipaké salaku dahareun ku manusa, nyaéta:

Kembang (Flower Vagetables)
bagian tutuwuhan anu bisa dimangfaatkeun salaku sayur nyaéta bagian kembangna. Sayuran kembang kualitas alus nyaéta kembang anu susunana kompak, boga warna seger atawa cerah, ukuranan gedé, sarta aweuh cacat atawa urut digégél hama. Sababaraha conto kembang tutuwuhan pikeun sayuran nyaéta kembang engkol, burkol, jeung kembang dadap.

Buah (Fruit Vagetables)
Pikeun jenis sayuran ieu, bagian anu dimangfaatkeun salaku sayur nyaéta bagian buahna. Sayuran buah kualitas alus nyaéta buah anu umurna cukup atawa henteu kolot teuing jeung teu ngora teuing. Buah alusna seger jeung warnana cerah. Salian ti éta, buah kualitas alus boga ukuran gedé jeung aweuh bagian anu buruk atawa ruksak. sababaraha conto sayuran buah nyaéta tomat, cabé, oyong, terong, bonténg, jeung paprika.

Polong (Legume Vegetables)
Sayuran polong nyaéta jenis tutuwuhan anu dimangfaatkeun pikeun dimangfaatkeun bagian polongna. Sanajan kitu, sababaraha rupa sayur kulitna bisa ngiluan dikonsumsi. Sayuran polong kualitas alus umurna henteu kolot, jendolan sikina can katingali, sarta kulit buahna lempeng kénéh. Salian éta, warna buahna katingali masih seger jeung aweuh bagian  anu ruksak. Conto sayur jenis polong nyaéta buncis, kacang panjang, kapri, kedelé, jeung kacang beureum.

Daun (Leaf Vegetables)
Bagian anu bisa dikonsumsi tina sayuran jenis ieu nyaéta bagian dauna. Daun kualitas alus nyaéta bagian daun anu utuh, teu liangan, jeung teu buruk. Bagian batang jeung daunna ogé alusna mah kompak jeung lébar. Conto sayuran daun di antarana nyaéta Bayem, kubis, engkol, sosin, letuce, kangkung, jeung bawang daun.

Batang (Stem Vegetables)
bagian anu dikonsumsi tina sayuran jenis ieu nyaéta batangna. Dina milih Stem Vgetables, alusna milih batang anu ngora kénéh, warna ngora bari cerah, jeung euweuh cacat atawa buruk. sababaraha conto sayuran ieu nyaéta iwung, asparagus, adas, togé, batang salédri, jeung paku.

Beuti (Root Vegetables)
Root Vegetables mangrupa sayur beubeutian. Beuti sorangan mangrupa akar anu ngagedéan. Jenis sayuran ieu biasana loba ngandung karbohidrat. Sanajan kitu, di jerona ogé masih aya loba nutrisi penting.Sababaraha conto root vegetables nyaéta kentang, wortel, sampeu, hui boléd, lobak, bit, jeung taleus.

Beuti Lapis (Bulb Vegetables)
Jenis sayuran ieu sabenerna rada sarua jeung root vegetables. Nu ngabédakeun nyavta struktur Beutina anu ngalapis.Conto Bulb Vegetables nyaéta bawang beureum, bawang bodas, jeung bawang bodas.

Tempo ogé
Angeun

Referensi
Banana boat nyaéta sajinis parahu karét anu teu maké mesin anu bentukna jiga cau anu tujuana pikeun rekreasi. Banana boat bisa maju alatan ditrik ku parahu mesin. Nu nimukeun Banana boat nyaéta Glenn Matthews dina akhir taun 1980-an. Mimitina modél Banana boat bisa ditaékan ku tilu nepi ka sapuluh urang. Baheula mah aya dua tabung nu hiji paranti diuk nu hiji deui paranti suku. Banana boat ilaharna warna konéng saluyu jeung warna cau. Anu naék Banana boat kudu maké baju pelampung pikeun kasalametan. Dina prakprakanana Banana boat ditarik ku speed boat ngulilingan pantai lilana 15 menit. Kapasitas Banana boat maksimalna opat urang. Di tengah laut urang bakal digujubarkeun éta mah gumantung kahayang tapi ramén naék Banana boat téh alatan digujuburkeun. Minimum umur genep taun, lantaran kaulina ieu teu bahaya ku sabab aya pangaman. 
Naék Banana boat dianggap kaulinan anu aman dibandingkeun ski cai atawa olahraga cai séjena anu ditarik ku parahu. Dina ieu kaulinan urang awak urang kudu saimbang jeung kudu tumut kanu mingpin. Di tempat wisata husuna pantai pasti nyadiaan Banana boat.

catetan

Parahu
Kaulinan
Kahitna nyaéta grup musik asal Bandung, Jawa Barat anu dijieun ping 24 Juni 1996, nu diidéan ku musisi Yovie Widianto anu sakaligus jadi pamaén keyboard. ku lantaran aransemen musik anu hadé, Kahitna suksés ngagabungkeun unsur jazz, pop, fussion jeung etnik anu ngirut ati para Soulmate,sesebutan pikeun para fans Kahitna. Ngaran Kahitna sorangan asalna tina basa Philipina,anu harti 'sanajan kitu', tapi tungtungna dipelesetkeun jadi basa Sunda 'Ka' jeung 'Na' nu mangrupa awalan jeung ahiran.Nepi ka lamun dihijikeun hartina jadi 'anu pang hitsna'.

Anggota Kahitna nyaéta Yovie Widianto (piano, keyboard), Mario Ginanjar (vokalis), Hedi Yunus (vokalis), Carlo Saba (vokalis), Dody Isnaini (bass), Harry Suhardiman (perkusi), D. Bambang Purwono (keyboard), Budiana Nugraha (drum) jeung Andrie Bayuaji (gitar). Lian ti anu geus disebutkeun aya ogé hiji deui anu pernah jadi anggota tapi tuntungna kaluar nyaéta Ronny Waluya.

Sajarah ayana Kahitna dimimitian nalika taun 1983, Yovie Widianto nyieun band anu ngaranna Coops Rhythm Section.Lolobana anu jadi anggota band éta jadi Indonesia 6, Ruth Sahanaya jeung Kahitna. ku sabab ayana bébédaan idealisme, Yovie Widianto tungtungna ngundurkeun diri tina grup Coops Rhythm Section anu satuluyna nyieun grup KAHITNA. Nalika mimiti ayana vokalis Kahitna nyaéta Trie Utami anu kiwari nyanyi sorangan.Tapi dina kamekaranana Kahitna ngalaman gunta-ganti anggota nepi ka jiga ayeuna nyaéta Yovie Widianto (piano, keyboard),Mario Ginanjar (vokalis),Hedi Yunus (vokalis),Carlo Saba (vokalis),Dody Isnaini (bass),Harry Suhardiman (perkusi),D. Bambang Purwono (keyboard),Budiana Nugraha (drum),Andrie Bayuaji (gitar.

Dina musikna Kahitna loba ngaluarkeun lau anu temana cinta bari ngadumaniskeun unsure-unsur jazz, pop, fusion, latin malah étnik. Album anu pernah dirilis di antarana nyaéta, Cerita Cinta 1994, Cantik 1996, Sampai Nanti 1998, Permaisuriku 2000, The Best Of Kahitna (kompilasi,2002), Cinta Sudah Lewat 2003 jeung Soulmate 2006.

Diskografi
1. "Cerita Cinta" 1994
2. "Kahitna II" 1997
3. "Cantik" 1996
3. "Sampai Nanti" 1998
4. "Permaisuriku" 2000
5. "The Best Of Kahitna" 2002
6. "Cinta Sudah Lewat" 2003
7. "Soulmate" 2006
8. "Lebih Dari Sekedar Cantik" 2010
9. "Cerita Cinta 25 Tahun Kahitna" 2011

Referensi

Grup musik ti Indonésia
Sepré nyaéta kaén anu nutupan kasur. Sepré mimitina dijieun tina bahan anu kasar jeung sakapeung mah osok tina kaén meungang nenun. Sepré dipaké pikeun ngeunaheun dina saré teu mérang jeung jauh tina kebul anu cicing dina kasur. Aya sawatara bahan kaén anu dipaké pikeun nyieun sepré di antarana katun, linen, satin, sutra, rayon, serat bambu, tur campuran polyester jeung katun. Material anyar saperti kaén polipropilene mangrupa sepré anu sakali paké lantaran sepré ieu murah, biasana dipaké di tempat-tempat pengungsian bencana. Ilaharna sepré aya dua jinis nyaéta sepré rata jeung sepré karét. Sepré rata mangrupa kaén rata biasa, sedengkeun sepré karét sepré anu aya karétan diunggal sisi sepré pikeun nyangreudkeun kana kasur sangkan teu coplok.

Sajarah sepré
Jaman baheula, sepré saukur tilam pikeun kasur sangkan teu ka kotoran anu dijieuna tina lembaran persegi anu basajan tina flanel polos. Kamekaran jaman mangaruhan kana bentukjeung modél sepré, pungsina ogé barobah lain ngan saukur nutupan tempat saré tapi geus jadi gaya hirup di kalangan -kalangan nu beunghar. Jalma beunghar milih sepré tina kaén tenun, jeung kaén katun Mesir alatan leuwih eksotis, kitu ogé sepré anu dijieun tina sutra atawa satin. Saluyu jeung kamekaran jaman, kaén pikeun sepré jadi loba rupana tina segi bahan, warna jeung motif.

Cara miara sepré
Seuseuh seprémaké cai tiis atawa haneut. Lamun maké mesin cuci paké panagaturan putaran normal atawa sedeng. Singkahan nyeuseuh sepré maké pemutih. Ulah ngeueuman sepré maké deterjén lila teuing, alusna mah ulah dikeueuman. Sepré ulah disikat jeung ulah diperes tarik teuing. sepré ulah dipoé kapanasan teuing, moékeunana kudu dibalikeun. Setrika sepré kalayan suhu anu sedeng ulah panas teuing.

catetan

Parabotan
Salaki mangrupa salah sahiji palaku nikahan anu lalaki. Saurang lalaki biasana nkah jeung saurang awéwé dina hiji upacara nikahan saméméh diresmikeun statusna salaku hiji salaki jeung pasanganna salaku pamajikan.

Kulawarga
Pamajikan nyaéta salah sahiji palaku nikahan nu awéwé. Saurang awéwé biasana nikah jeung saurang lalaki dina hiji upacara nikahan saméméh diresmikeun statusna minangka hiji pamajikan jeung pasanganna minangka hiji salaki.

Kulawarga
Yovie Widianto mangrupa musisi, pencipta lagu, tur produser rekaman Indonesia anu asli katurunan Jawa jeung Sunda. Dibabarkeun di Bandung, 21 Januari 1968. Lian ti pangarang lagu, Yovie ogé manrupa salah sahiji anggota jeung nu ngawangun grup musik Kahitna maké alat musik keyboard sarta grup musik The Nuno anu dijieun taun 2001.
Yovie anu geus suksés ngorbitkeun para penyanyi ngaliwatan lagu-lagu anu dijieunna, para penyanyi éta di antarana Rio Febrian, Audy, Rida Sita Dewi, Rita Effendi, Yana Yulio, Pinkan Mambo, Delon, Astrid jeung réa-réa deui.
Lian ti éta Yovie ogé ngajalankeun solo karir, albumna A Potrait of Yovie anu dirilis taun 2005 jeung albumna nu anyar Kemenangan Hati.Album Kemenangan Hati ieu dinyanyikeun bareng jeung Dearly Dave Sompie ogé Ghea Dahliana Oktarin.
Yovie Widianto karék gé bérés ngayakeun konser A Mild Live The Magical Journey Of Yovie Widianto, salaku mieling yén manéhna geus 23 taun berkarir di dunya musik.
Musikalitas Yovie dina widang musik geus teu dianggap léléngkah halu deui, malah dina acara AMI Awards 2009,manéhna meunang nominasi panglobana nepi ka genep nominasi di antarana aya nu bareng jeung Yovie and Nuno tuluy sésana nominasi pribadina sorangan.
Nalika TK jeung SD manéhna diajar musik di Bina Musika.Di SMP manéhna geus leuwih mandiri .Unggal soré manéhna manggung di Hotél Savoy HomanBandung mawakeun lagu-lagu klasik jeung jazz.
Nalika SMA Yovie diajar ngarang lagu jeung diajar widang komposisi jeung aransemen ka Elfa Secioria.Manéhna gabung jeung grup Indonesia 6 jeung kudu pulang anting Bandung-Jakarta.

Referensi

Musisi
Anggota Kahitna
Kasét nyaéta wadah plastik kalawan pita magétik anu bisa muter tina hiji gelendong ka gelendong anu séjén.
Asalna ti basa Perancis, nyaéta cassette anu hartina “kotak leutik”.
Ti taun 1970 nepi ka 1990-an, kaset mangrupa salah sahiji format média anu pangumumna dipaké dina industri musik.

Kaset diwangun ti kumparan-kumparan leutik. Kasét mimiti diwanohkeun ku Phillips dina taun 1963 di Éropa sarta taun 1964 di Amérika Sarikat, kalayan ngaran Compact Cassette.
Saterusna kasét beuki populér di industri musik salila taun 1970-an sarta lila ka lilaan jadi maké Piringan Hideung. Produksi badag kasét dimimitian dina taun 1964 di Hanover, Jerman.
Mimitina, kualitas sora dina kasét ieu henteu alus teuing pikeun musik. Komo sawatara modél mimiti henteu mibanda rarancang mesin anu alus. Dina taun 1971, The Advant Corporation ngawanohkeun modél panganyarnana, Modél 201, anu ngagabungkeun Dolby tipe B nu ngurangan gangguan kalayan pita kromium dioksida.
Ku alatan éta kasét mimitian bisa dipaké dina industri musik sacara serius, sarta dimimitian mangsa kasét nu boga kualitas luhur.

Salila taun 1980-an, popularitas kasét tumuwuh beuki hadé alatan aya rekorder poket portabel pikeun muterna kawas Sony’s Walkman. Kawas Radio anu nyadiakeun musik dina taun 1960-an, CD portable dina taun 1990-an, sarta MP3 player dina 2000-an,kasét nyekel peran badag dina dunya musik dina taun 1980-an sarta 1990-an,nepi ka ayeuna kaset masih jadi salah sahiji alternatif média musik. Ucul ti sagi téknikna, ayana kasét ogé méré dampak dina parobahan sosial. Awétna kasét sarta gampangnana pikeun diturutan nu ngajadikeun di balik ngembangna musik punk sarta rock. Kasét jadi hiburan pikeun generasi ngora di kabudayaan kulon. Pikeun ékol anu sarua ogé kasét ngembang pesat di nagara-nagara anu keur ngembang saperti Indonésia. Dina taun 1970-an, kasét dianggap mawa pangaruh goréng sekularisme di golongan masarakat religius India. Téknologi kasét nyiptakeun pasar anu membludak pikeun musik pop di India, ngabalukarkeun kritik ti kaum konservatif sarta di wayah anu sarua nyiptakeun pasar badag anu melegitimasi pausahaan-pausahaan rékaman sarta pabajoan kasét.

Rujukan

Parabot
Kancing atawa buah baju nyaéta pakakas leutik ngawangun gepéng, sarta buleud anu dipasangkan jeung liang kancing pikeun ngahijikeun dua helai lawon anu numpuk, atawa minangka ornamén. Bahan anu pangumumna pikeun kancing nyaéta plastik teuas. Sajaba ti éta, kancing dijieun ti bahan-bahan sintétis séjénna kawas seluloid, gelas, logam, sarta bakelit, atawa bahan-bahan alami kawas tanduk, tulang, gading, kerang, kai.

Sajarah 

Kancing geus dipikawanoh ku nini moyang urang saprak berabad-abad tuluy Malahan, saprak manusa tacan mikawanoh tulisan. Baheulamah, memang bentukna kuna kénéh, mangrupa potongan kai atawa tulang sanggal sato. Karak wéh dina jaman Karajaan Pérsia, kancing buleud kawas anu néempel di baju saragam Maranéh ayeuna.
Masarakat Éropa mimitian ngamangpaatkeun kancing dina abad XVIII. Tiheula da kancing lain dijieun ti plastik atawa logam, tapi tina kerang atawa tanduk munding. 
Kancing ti cangkang kerang geus dipikawanoh minangka ornamén di Peradaban Léngkob Indus dina 2000 SM. Sawatara di antara kancing-kancing kasebut diukir jadi wangun-wangun géométris sarta dilobangan ku kituna bisa dikaput dina pakéan kalayan maké benang. Dina awalna, kancing dipasang leuwih minangka ornamén batan fungsina minangka pangikat. Kancing pangkolotna kapanggih di loka arkéologi Kabudayaan Léngkob Indus di Mohenjo-daro. Kancing kasebut dijieun ti cangkang kerang anu ngagelombang, umurna kira-kira 5.000 taun.

Kancing katut imah kancing anu bisa dipaké pikeun ngancingan sarta nutupan pakéan, mimiti dipikawanoh di Jerman dina abad ka-13. Pamakéan kancing ngalegaan kalayan kapopuléran busana anu pas awak téa dina abad ka-13 sarta ka-14 di Éropa.

Dina abad ke-17, pakéan anu aya kancingan ngan dipiboga ku jalma-jalma beunghar. Nurutkeun kabiasaan waktu éta, lalaki biasa maké baju sorangan. Tapi sabalikna, awéwé mibanda palayan pikeun mantuan maranéhanana maké pakéan. Kancing anu dipasang di sisi kénca belahan baju awéwé ngagampangkeun palyanna sawaktu ngancingkeun baju tuan maranéhanana.

Jenis kancing

Kancing liang dua, kancing liang opat 
Di permukaan kancing aya liang-liang tempat liwat jalur benang jaitan. Kancing kawas ieu bisa dipasang kalayan jaitan leungeun atawa mesin kaput.

Kancing jepret (kancing tekan atawa kancing hak) 
Kancing jenis ieu diwangun ti dua bagian: bagian cembung sarta bagian kewung. Kadua bagian nulak lamun dipencét, sarta leupas lamun dikenyang.

Kancing bungkus 
Lawon dipaké pikeun membungkus kancing. Liang pikeun jalur benang aya di bagian tukang kancing.

Kancing sengkelit 
Kancing dipasangkeun kalayan imah kancing mangrupa sengkelit ti lipatan lawon. Lawon henteu dilobangan pikeun liang kancing ku kituna luyu pikeun lawon ipis.

Kancing cina 
Kancing sarta imah kancing dijieun ti tumbu-tumbu tali kor.

Rujukan 

Menjahit
Simbut nyaéta bagian tina barang-barang paranti saré, simbut gunana pikeun nimbulkeun rasa haneut jeung ngajauhkeun dicoco reungit nalika saré. Salain simbut nu dijieun tina kaén aya ogé simbut anu dijieun tina listrik. Simbut listrik ayana aliran listrik anu bakal barobah tina énérgi panas balukarna bakal haneut. Simbut tradisional dijieuna tina wol lantaran haneut jeung miboga sipat tahan kana seuneu.

Sajarah simbut
Mimitina simbut dipaké di wilayah Éropa anu satuluyna sumebar ka wilayah Amérika, Australia nepi ka Asia Tengah.  Pikeun iklim Indonésia anu tropis, simbut aya di Indonésia ti jaman panjajah Walanda. Jaman baheula bangsa Indonésia leuwih mikawanoh jarik atawa kaén batik anu biasa dipaké pikeun jadi simbut. Kamekarann jaman mangaruhan kana bentuk, bahan, jeung motip simbut. Rupa-rupa simbut anu disaluyukeun jeung iklim tur karakter jalma.

Cara miara simbut
Miara simbut disaluyukeun jeung bahan éta simbut saperti simbut anu bahana New Seasons, My Dream jeung Little Angel dijieuna tina bahan 100% polyster. Produk polyster mangrupa bahan sintetik atawa uteu sacara alami saperti katun. Polyster nyaéta polymer anu dimekarkeunn tina batubara, minyak, cai jeung gas anu digabungkeun bahan textile nepi ka ngahasilkeun kualitas anu alus. Polyster dipaké pikeun nguatkeun  bahan material lainna. Kaonjoyan utama tina polyster nyaéta babari garing, bisa balik deui kana bentuk asalna sanggeus diperes, teu gampang jamuran tur tahan kana kokotor lantaran bisa dibersihkeun ku  cai tiis.
Sanajan bahan polyster mangrupa bahan anu babari dibersihkeun tapi aya sawatara cara sangkan simbut polyster jadi awét, di antarana mimiti bawa simbut ka rohangan nu lega tur muka, bersihkeun kebul ku sikat. Poékeun simbut, bari dipoé banjur ku campurkeun cai lémon jeung uyah. Antepkeun nepi ka garing. Tuluy bersihkeun campuran kasebut ku sikat. Seuseuh simbut ku cai biasa maké déterjén. Poékeun langsung kudu ka poé ku panon poé.

catetan

Perabotan
Barang
Karl Marx nyaéta (1818-1883) filsuf dina widang idéologi pulitik asal Jerman anu ngalahirkeun paham komunismeu. Karl Marx dilahirkeun di Kota Treves (Trier atawa Trieste), Rhein, Jerman tanggal 5 Méi 1818, bapana Marx, Heinrich Marx nyaéta tokoh anu kasohor harita di Jerman, Heinrich ogé anu ngamunculkeun minat Karl dina neuleuman widang filsafat, utamana aliran materialismeu.

Sabada lulus ti Universitas Bohn jurusan hukum, Karl nuluykeun sakolana ka Universitas Jena pikeun neuleuman élmu filsafat nepi ka manéhna meunangkeun gelar doktor. Marx boga babaturan dalit, ngaranna Frederich Engels ti Paris Perancis anu miboga pamadegan sarupa jeung Karl, utamana dina sawangan pulitik jeung karya-karya anu dihasilkeunana. Sawangan Marx ngeunaan katingtriman nyaéta ayana perjuangan kelas buruh anu ngabentuk kana sistem protelariat, pola ieu ngabentuk sistem sosialis anu patukangtonggong jeung sistem kapitalis di mana ayana jarak anaara nu beunghar jeung nu henteu. Marx boga cita-cita pikeun ngaleungitkeun strata kelas sosial nu aya. Ajaran-ajaran Marx ieu diterapkeun ku sababaraha tokoh di antarana Vladimir Lennin, Josef Stalin, mao Tse Tung, jeung tokoh komunis séjénna. Marx maot taun 1883.

Référénsi 

Filsuf Jerman
Gumelar taun 1818
Élmuwan Yahudi
Hédi Sulaeman leuwih dipikawanoh Hédi Yunus () nyaéta saurang panyanyi anu populér bareng jeung grupna Kahitna.

Dina karirna, Hedi pernah dipecat ti Kahitna taun 2000 ku sabab kang Hedi telat nalika rék minton disalah sahiji acara penting di Bandung.Kang Hedi alesanana téh kasaréan, tuluy babaturanana teu narima, tapi hal éta ngan nepi ka sabulan , Kahitna pernah manggung sakali nalika mangsa pemecatan kang Hedi.

Album anu kungsi dirilis di antarana nyaéta Haruskah, Emosi Diri, Suratku, Asmara, The Best of Hedi Yunus sarta album religi Doa dan Ramadhan Ceria. Lian ti jadi panyanyi Hedi ogé jadi pangarang, aya sababaraha hiji buku karyana di antarana nyaéta Biografi,Hedi Yunus Karier,Gaya hidup dan Cinta 2001.

Lian ti jadi pangarang jeung panyanyi, Hedi ogé jadi saurang Pésenter salah sahijina dina acara PESTA di Indosiar. Prestasina salaku panata acara ningalikeun hasil nalika manéhna meunangkeun panglélér katégori Pembawa Acara musik pria terfavorit Panasonic Awards 1997-1998 jeung jadi jawara Campur-Campur Award 2003 kategori pangjailna.
Hedi Yunus meunang kasempetan pikeun ngapromosikeun Indonesia di Negeri Paman Sam, Amérika Serikat. Rupa-rupa aktivitas bisa dilakonan ku Hedi ti mimiti nari nepi ka nyanyi Sunda.

Rujukan

Panyanyi Indonésia
Inohong ti Bandung
Kahitna
Ruth Sahanaya  nyaéta saurang panyanyi asal Indonésia.. Manéhna sok disebut Uthe,anu ngamimitian karirna dina musik ti mimiti taun 1987, basa album munggaranana dirilis.
Pamajikan aktor film Jeffrey Waworuntu éta dina karirna geus ngarilis welasan album nu matak najadikeun manéhna disebut diva pop Indonesia.
Album Uthe di antarana nyaéta Seputih Kasih 1987, Tak Kuduga 1989, Kaulah Segalanya 1992, Yang Terbaik 1994, ...Uthe! 1996, Berserah Kepada Yesus 1997, Kasih 1999 jeung Greatest Hits 2002.
Salaku Diva Pop, Uthe geus sababaraha kali nyieun konsér anu monuméntal. Pintonanana anu bareng jeung Titi DJ ogé Krisdayanti anu formasina 3 Diva jadi salah sahiji konsér gedé, malah Uthe ogé duét jeung musisi internasional Keith Martin.

Pintonanana leuwih lengkep nalika minton bareng jeung Boyz II Men, Backstreet Boys, Black Eyed Peas, Lauryn Hill, Eric Benet jeung Wycleaf Jean tampil dina hiji panggung di konsér anu dibéré ngaran Force of Nature di Malaysia.
Budak katilu ti opat sadudulur ieu, bapana Alfares Edward Sahanaya jeung indungna Matheda David urang Ambon jeung Sangir Talaud ieu tileuleutik resep nyanyi malah saering jadi juara lomba nyanyi. Karier nyanyina geus dimimitian nalika taun 1983, nalika ngiluan 5 lomba nyanyi, tina 5 éta 2 jadi juara 1 jeung anu 3 na deui jadi juara II.Sabada lulus ti sakola sekretaris di LPK St. Angela Bandung 1986, Uthe pindah ka Jakarta pikeun leuwih ngamekarkeun karirna.

Penghargaan
1. The Best Recording Artist "BASF AWARD" 1989
2. The Best Selling Album Category Pop Kréatif Music "BASF AWARD" 1989 album TAK KUDUGA
3. The Best Recording Artist "BASF AWARD" 1992
4. The Best Selling Album Category Top Pop "BASF AWARD" 1992 album KAULAH SEGALANYA
5. Triple Platinum Record For album "KAULAH SEGALANYA"
6. The best selling album dalam Anugrah Musik Indonésia 1999 album " KASIH "
7. The best Selling Indonésian Album di "ANUGRAH INDUSTRI MUZIK ", Malaysia album " KASIH " 1999
8. Nominee for Best Indonésian Album "ANUGRAH INDUSTRI MUZIK " Malaysia Album " KASIH " 1999
9. Double platinum Records For album " KASIH "
10. Nominee MTV Music Award for Best Female Vocal 1997
11. Monthly Winner Vidéo Music Indonésia " Bawa Daku Pergi"
12. Monthly Winner Vidéo Music Award " Ingin Kumiliki"
13. Nominee For Best Indonésian Album " ANUGRAH INDUSTRI MUZIK" Malaysia, album "BICARA CINTA" 2004

Referensi

Panyanyi Indonésia
Artis
Inohong ti Bandung
Sigmund Freud (1856-1939) nyaéta élmuwan anu kasohor dina widang psikologi anu lahir di Freiberg, Cekoslovakia (harita masih ngahiji jeung Austria) tanggal 6 Méi 1856. Freud lulus ti Universitas Wina Fakultas Kadokteran, tapi Freud teu pernah boga niat pikeun muka prakték, najan ahirna ma Freud tetep mua prakték sabab Freud butuh dana pikeun ngabiayaan panalungtikanna . Sacara inténsip, Freud ngalaksanakeu kajian psikologi, nagbentuk staf klinik psikiatri, muka prakték pribadi dina widang neurologi, gawé di Paris jeung  neurolog Perancis, Jean Charcot katut dokter asal Wina, Josef Breuer.

Najan kawatesanan ruang gerak, Sigmund Freud henteu pareumeun léngkah, manéhna terus produktip, loba buku-buku anu dihasilkeunana, dimulai tina buku ngeunaan hysteria (1895), nepi ka buku Outline of psychoanalisis. Freud ogé ngabentuk kelompok diskusi anu nalungtik ngeunaan psikologi di Wina dina taun 1902. Kontribusi Sigmund Freud dina mekarkeun élmu psikologi kacida gedéna, utamana panalungtikan ngeunaan prosés alam bawah sadar, sacara gurat badag diécéskeun saperti kieu:
 Freud nunjukkeun yén alam bawah sadar mérépangaruh kana ngimpi anu sok kaalaman ku manusa,
 Freud ngembangkeun téhnik psikoanalisa minangka métodeu pikeun ngubaran panyakit anu patalina jeung kajiwaan,
 Freud ngarumuskeun tiori ngeunaan kapribadian manusa,
 Freud ngembangkeun tiori psikologi anu patalina jeung rasa hariwang, mékanismeun pertahanan diri, sublimasi, jrrd.

Sigmund Freud maot dina umur 83 taun di London tanggal 23 Séptémber 1939 sabada dipaksa pindah lantaran Austria geus dikawasa ku NAZI, Jerman. Ditambah panyakit kanker tulang rahang anu dirandapan ti taun 1923, Freud kungsi di Operasi nepi ka 30 kali salila hirupna.

Référénsi

Élmuwan asal Austria
Psikolog
Guinéa Khatulistiwa atawa Guinéa Ékuator, resmina Républik Guinéa Khatulistiwa (, ; , , (, ); mangrupa hiji nagara nu aya di Afrika Tengah. Nagara ieu ngawengku dua bagian: hiji Wewengkon Buana (Río Muni), kaasup sababaraha pulo leutik saperti Corisco, Elobey Grande, jeung Elobey Chico; sarta hiji wewengkon insulér nu boga eusi pulo Annobón jeung pulo Bioko (baheulana Fernando Po) di mana ayana ibu kota Malabo.

Annobón mangrupa pulo nu pangkidulna di Guinéa Khatulistiwa jeung aya di kiduleun khatulistiwa. Pulo Bioko mangrpakeun lokasi pangkalérna di Guinéa Khatulistiwa. Antara dua pulo éta jeung ka kalérna aya wewengkon daratan utama, nu tepung wates jeung Kamerun ka kalér, Gabon di kidul jeung wétan, sarta Telul Guinéa di kulon, di mana nagara São Tomé jeung Príncipe aya antara Bioko jeung Annobón.

Pamanggihan minyak bumi di sababaraha taun ieu ngalihkeun status ékonomi jeung pulitik nagara. GDP per kapitana aya dina réngking ka-28 sadunya.

Babagian administratif 
Artikel utama: Propinsi di Guinéa Khatulistiwa
Guinéa Khatulistiwa dibagi kana 7 propinsi (ibu kotana aya di jero kurung):

 Propinsi Annobón (San Antonio de Palé)
 Propinsi Bioko Norte (Malabo)
 Propinsi Bioko Sur (Luba)
 Propinsi Centro Sur (Evinayong)
 Propinsi Kié-Ntem (Ebebiyín)
 Litoral (Bata)
 Propinsi Wele-Nzas (Mongomo)

Propinsi-propinsina saterasna dibagi kana distrik-distrik.

Tempo ogé 

 Teluk Bonny ogé kawanoh salaku Teluk Biafra
 Teluk Guinéa
 Telekomunikasi di Guinéa Khatulistiwa
 Hubungan luar nagri Guinéa Khatulistiwa
 Militér Guinéa Khatulistiwa
 Usaha kudéta Guinéa Khatulistiwa 2004
 Daptar kota di Guinéa Khatulistiwa
</div>

Catetan jeung réferénsi

Buku 
Max Liniger-Goumaz, Small is not Always Beautiful: The Story of Equatorial Guinea (French 1986, translated 1989) ISBN 0-389-20861-2
Ibrahim K. Sundiata, Equatorial Guinea: Colonialism, State Terror, and the Search for Stability (1990, Boulder: Westview Press) ISBN 0-8133-0429-6
 Robert Klitgaard. 1990. Tropical Gangsters. New York: Basic Books. (World Bank economist tries to assist pre-oil Equatorial Guinéa) ISBN 0-465-08760-4
 D.L. Claret. Cien años de evangelización en Guinea Ecuatorial (1883–1983)/ One Hundred Years of Evangelism in Equatorial Guinea (1983, Barcelona: Claretian Missionaries)
 Adam Roberts, The Wonga Coup: Guns, Thugs and a Ruthless Determination to Create Mayhem in an Oil-Rich Corner of Africa (2006, PublicAffairs) ISBN 1-58648-371-4

Tumbu kaluar 

 Pamaréntah
 Loka Pamaréntah Resmi Guinéa Khatulistiwa

 Informasi umum
 Propil Nagara ti BBC News

Equatorial Guinea  ti UCB Libraries GovPubs

Peta topograpis  

 Média warta
 Guinéa Khatulistiwa ti AllAfrica.com
 Guinea-Ecuatorial.net

 Basa
 Las lenguas de Guinea Ecuatorial: Materiales bibliográficos para su estudio

 
Anggota La Francophonie
Anggota Uni Afrika
Nagara di Afrika
Nagara jeung téritori Bantu
Nagara nu kirang kawangun
Nagara nu maké basa Perancis
Nagara nu maké basa Spanyol
Nagara nu tepung wates jeung Samudra Atlantik
Nu ngadeg taun 1968
Républik
Urut koloni Portugis
Urut koloni Spanyol
Anggota Pasarikatan Bangsa-Bangsa
Patempuran Kambula lumangsung dina taun 1879 basa wayah perang Inggris-Zulu (perang Anglo-Zulu). Hal ieu lumangrung nalika pasukan tentara Zulu narajang pakémahan tentara Inggris di Kambula, patempuran ieu dimeunangkeun ku Inggris jeung minangka awal ti perang Anglo-Zulu.

Tumbu kaluar
 Natal Native Horseman at Kambula 
 battle-of-khambula
 Travellers Impressions 
 Anglo-Zulu War: Battle of Khambul 

Perang Inggris-Zulu
Sajarah Afrika Kidul
Perang Karajaan Zulu
Perang Britania Raya
Kerang nyaéta salah sahiji sato anu hirup di cai, sarta sato ieu mibanda cangkang anu teuas pikeun nangtayungan awakna anu beyé. Ukuran cangkangna nyaéta simétris landian sarua ku kituna bisa nutupan kalayan alus. Sajaba ti éta kerang mibanda rasa anu cukup ngeunah lamun dikokolakeun kalayan alus.

Sato laut sajaba lauk ieu miboga kandungan kolésterol anu luhur, alatan éta ulah dikonsumsi saban poé, kajaba diimbangan kalayan dahar buah supaya nyegah kolésterol kawas apel sarta anggur beureum.

Aya ogé anu mibanda sasaruaan kalayan kerang nyaéta tiram sarta mutiara (sajenis kerang tapi anu bisa ngahasilkeun mutiara), tapi soal rasa kerang tetep leuwih punjul. Tiram rasana amis ku kituna leuwih ngeunah lamun dijadikeun penyedap kawas saos tiram.

Mangpaat:

Kerang sumber vitamin B12, nutrisi penting pikeun kaséhatan kardiovaskular. Vitamin ieu miboga peran pikeun ngajinakkeun homosistein, zat kimia anu bisa ngarusak dinding pembuluh getih. Kira-kira 100 gr kerang ngandung 33 persén vitamin B12 ti kaperluan unggal poéna. Konsumsi vitamin B12 ogé baris nangtayungan kolon ti panyakit kanker alatan nyegah lumangsungna mutasi sél. Sajaba ti éta, kerang miboga asam lemak omega 3, magnesium, sarta kalium, anu alus pikeun sistem kardiovaskular, sehingga alus minangka nu ngajaga jantung.

Rujukan

Bivalvia
Kerang-kerangan
Kadaharan laut
Jidar (; ) nyaéta salah sahiji alat anu dina permukaanna aya angka-angka (0, 1, 2, 3, ..). Ieu alat ilahrna dipaké keur ngukur massa, warna, jeung harga. Salain ti éta, jidar bisa dipaké ngagambar jeung ngagarisan sangkan lempeng.

Sajarah
Mimiti kapanggihna jidar téh ku Sir Arthur Conan Doyle dina taun 8871 nu gunana keur maéhan laleur. Budak cikal Conan, Washington, nuar tangkal sakura nu bapana. Ieu kajadian téh ngabalukarkeun bapana ambek, tuluy neunggeul leungeun budakna ku jidar. Anggota Time Traveler nu ngarana Sakurai (minus Yuuto) jeung ryutaro (minus Nogami) nyatet lumangsungna ieu kajadian téh jam ka 13, menit ka 13, detik ka 13,1313 lamun disingkat jadi 13:13:13,1313. Dina permukaan unggal ieu alat téh sok némbongkeun corétan. Lolobana corétan téh mangrupa angka anu ngéntép seureuh saperti 0,1,2,3,5, momo, ura, kin, ryu, climax form. Jinis lainna nyaéta corétan 3,14 etcetcetc, in->mm, sincostan. Corétan-corétan anu aya téh satuluyna dipikawanoh jadi Code of Edogawa atawa Code of Conan.

Rupa-rupa jidar
Rupa-rupa jidar ti mimiti anu lempeng nepi ka anu bentukna segitilu ( segitilu siku-siku sama kaki jeung segitlu siku-siku 30°–60°). Jidar dijieun tina plastik, logam, bentuk pita, jrrd. Aya ogé jidar anu bisa ditilep. 

Rupa-rupa jidar dumasar kana bahan anu dipaké: 
 Jidar plastik Ilaharna warna jidar tina plastik warnana hérang. Sakapeung mah ieu jidar aya gambar-gambar senjata perang saperti gundam atawa gambar kelinci atawa kicik, pikeun nyingsieunan budak leutik.
 Jidar Beusi Jidar ieu dijieuna tina baja stainless steel sanajan disebut jidar beusi. 
 Jidar 24 karat Mangrupa rajana jidar, ieu jidar geus langka jarang kapanggihna. JIdar 24 karat dijieuna tina beusi. Ngaran 24 karat alatan jidar ieu geus karatan. 
 Jidar kai Ieu jidar mangrupa  miniatur tina pedang legendaris Damascus, dijieuna tina kai Damascus asli.

Rujukan

Alat pangukur
Alat tulis
Islom Abdug‘aniyevich Karimov (dina basa Uzbék Kiril: Ислом Абдуғаниевич Каримов ; dina basa Rusia: Ислам Абдуганиевич Каримов Islam Abduganiyevich Karimov) lahirmati|Samarkand, RSS Uzbék, Uni Soviét 30/1/1938- 2 September 2016) nyaéta Présidén Uzbékistan ayeuna nu ngajabat ti 1991.

Tempo ogé 
 Pulitik Uzbékistan

Tumbu kaluar 
  Biografi Resmi 
  Propil dina loka Human Rights Watch

Karimov
Tugu Yogyakarta mangrupa cicirén Kota Yogyakarta nu paling kasohor.  Letak na aya di tengah perempatan Jalan Pangeran Mangkubumi, Jalan Jendral Soedirman, Jalan A.M Sangaji jeung Jalan Diponegoro. Umur Tugu Yogyakarta sakitar 3 abad anu miboga makna magis jeung neundeun bukti sajarah kota Yogyakarta. Tugu Yogyakarta diadegkeun ku Hamengkubuwana I, pangadeg kraton Yogyakarta. Tugu ieu diadegkeun sataun sanggeus Kraton Yogyakarta diadegkeun. Nalika mimiti diadegkeun, wangunan ieu ngagambarkeun Manunggaling Kawula Gusti, sumanget persatuan rakyat jeung pangawasa pikeun ngalawan penjajah. Sumanget persatuan atawa nu sok disebut golong gilig ieu kagambarkeun dina wangunan tugu, wangun tiangna berbentuk gilig (silinder) sarta wangun puncakna berbentuk golong (bunder), ku kitu na dingaranan Tugu Golong-Gilig. Sacara rinci, wangunan ieu dibangun berbentuk tiang silinder nu ngerucut ka luhur. Bagian handapna mangrupa pager nu ngurilingan tugu, sedengkeun bagian luhurna berbentuk buleud. Jangkungna wangunan tugu ieu sakitar 25 méter. Tugu Yogyakarta ayeuna mah dijadikeun salah sahiji objék pariwisata Yogya, nu sering disebut “tugu pal putih” (pal, nu hartina tugu), ku lantaran warna cat nu dipaké tetep waé bodas.

Rujukan

Yogyakarta
Tugu
Kiripik nyaéta rupaning opieun anu mangrupa irisan ipis tina beubeutian, bungbuahan atawa sayuran anu digoréng ku minyak nabati. Pikeun ngahasilkeun rasa anu gurih tur rangu biasana dicampur jeung adonan tipung anu dibéré bumbu rempah-rempah nu tangtu. Ilaharna kiripik dijieun ngaliwatan tahan ngagoréng, tapi aya ogé anu di poé atawa digaringkeun. Kiripik miboga rasa anu béda-béda saperti asin, lada, amis, haseum, gurih, atawa campur.

Kiripik anu digoréng
Kiripik anu digoréng maké katél:
 Kiripik bayem, Kiripik anu dijieuna tina daun bayem. 
 Kiripik belut, Kiripik anu dijieuna tina belut. 
 Kiripik cékér hayam, Kiripik anu dijieuna tina kulit cékér hayam.
 Kiripik gadung, Kiripik anu dijieuna tina gadung.
 Kiripik ganggang, Kiripik anu dijieuna tina ganggang laut.
 Kiripik jagong, Kiripik anu dijieuna tinajagong
 Kiripik supa, Kiripik anu dijieuna tina jamur tiram
 Kiripik kangkung, Kiripik anu dijieuna tina daun kangkung
 Kiripik kakap, Kiripik anu dijieuna tina kulit ikan kakap
 Kiripik kentang, Kiripik anu dijieuna tina kentang
 Kiripik tangkil, Kiripik anu dijieuna tina tangkil
 Kiripik oncom, Kiripik anu dijieuna tina oncom
 Kiripik paru, Kiripik anu dijieuna tina paru sapi
 Kiripik cau, Kiripik anu dijieuna tina paru cau
 Kiripik sampeu, Kiripik anu dijieuna tina parusampeu
 Kiripik sukun, Kiripik anu dijieuna tina paru sukun
 Kiripik tahu, Kiripik anu dijieuna tina paru tahu
 Kiripik taleus, Kiripik anu dijieuna tina paru taleus
 Kiripik témpé, Kiripik anu dijieuna tina paru témpé

Kiripik anu digoréng vakum
Kiripik anu digoreng maké mesin:
 Kiripik apel, Kiripik anu dijieuna tina apel
 Kiripik bawang, Kiripik anu dijieuna tina bawang
 Kiripik durén, Kiripik anu dijieuna tina durén
 Kiripik mangga, Kiripik anu dijieuna tina mangga
 Kiripik melon, Kiripik anu dijieuna tina mélon
 Kiripik nangka, Kiripik anu dijieuna tina nangka
 Kiripik ganas, Kiripik anu dijieuna tinaganas
 Kiripik gedang, Kiripik anu dijieuna tina gedang
 Kiripik salak, Kiripik anu dijieuna tina salak
 Kiripik samangka, Kiripik yang terbuat dari semangka
 Kiripik terong, kiripik yang terbuat dari terong
 Kiripik wortel, kiripik yang terbuat dari wortel

Galéri gambar kiripik

catetan

Kadaharan
Candi Mendut mangrupa candi nu aya di wétan ti garis lurus tilu candi (Candi Borobudur, Candi Pawon, jeung Candi Mendut). Candi ieu  diadegkeun ku dinasti Syailendra nu kasang tukangna agama Budha, hal ieu ditunjukkeun ku ayana stupa 48 di bagian luhurna. Masih can bisa dipastikeun iraha diadegkeunna ieu candi téh, tapi saurang arkéologi Belanda nyebutkeun yén di jero prasasti Kayumwungan nu ditimukeun di désa karangtengah bertarikh 824M disebutkeun yén raja Indra geus nyieun hiji wangunan suci nu dingaranan venunava nu hartina "hutan bambu".

Di bagian luhur candi ieu aya rohangan nu eusina tilu  patung Budha. Sakabéh patung ieu nyaéta Bodhisattva Vajravani, Buddha Sakyamuni, jeung Bodhisattva Avalokitesvara. Relief-relief nu aya di dinding candi ieu jelas bentuk atawa ukiranna. Relief ieu ngandung harti carita ajaran moral kalayan tokoh-tokoh sasatoan (fabél) salaku pamaénna. Aya carita "Brahmana dan Kepiting", "Angsa dan Kura-kura", "Dua Burung Betet yang Berbeda" jeung "Dharmabuddhi dan Dustabuddhi". Sacara kronologis, Candi Mendut ditimukeun taun 1836. Tuluy dirénovasi taun 1897 jeung 1904. Di taun 1908 bagian luhurna dibenerkeun deui ku arkéolog belanda. Taun 1925 sababaraha stupa dirapihkeun, dipasang jeung disusun deui. Luas wangunan candi ieu sabudeureun 13,7x13,7 meter sarta luhurna sabudeureun 26,4 meter.

Rujukan

Candi
Situs Budaya
Situs arkéologi
Tempat pelesir
Rosihan Anwar nyaéta salah sahiji inohong pers Indonesia () . Kasohor ogé minangka sastrawan jeung budayawan. Anak kaopat ti opat sapuluh sadudulur putra Anwar Maharaja Sutan. Nganggeuskeun sakola rayat (HIS) jeung SMP (MULO) di Padang. Nuluykeun atikanana ka Yogyakarta. ti dinya mindeng miluan sawatara workshop di jero jeung di luar negri kaasup di Yale University jeung School of Journalism di Columbia University, New York, Amerika Serikat. 
Kairut kana dunya jurnalistik ti jaman perjuangan kénéh. Ngamimitian karirna dina widang jurnalistik minangka réporter Asia Raya nalika jaman pamaréntahan Jepang taun 1943 nepi ka jadi pingpinan redaksi Siasat (1947-1957) jeung Pedoman (1948-1961). Salila genep taun ngajabat jadi Ketua Umum Persatuan Wartawan Indonesia (PWI). 
Bareng jeung Usmar Ismail, Rosihan Anwar ogé jadi salah sahiji inohong nu boga peran dina ngadegna Perusahaan Film Nasional(Perfini) taun 1950. Salian ti éta, Rosihan ogé ilubiung dina pilem nasional Tjut Nyak Dien taun 1988. 
Nalika jaman bajoang kénéh, Rosihan kungsi diculik ku pihak Walanda ka Bukitduri, Jakarta Selatan. Tuluy di jaman pamaréntahan présidén Soekarno, koran milikna, Pedoman dina taun 1961 ditutup ku rézim pamaréntahan mangsa harita. Tapi dina jaman pamaréntaha Orde Baru, Rosihan meunangkeun panglélér minangka wartawan ti saméméh Revolusi Indonésia kalawan anugrah Bintang Mahaputra III bareng jeung tokoh pers Jakob Oetama.  
Taun 2007 Rosihan Anwar jeung Herawati Diah nu nyieun Persatuan Wartawan Indonésia (PWI) di Surakarta taun 1946 dilélér Life Time Achievement atawa Prestasi Sepanjang Hayat ti PWI Pusat.

Referensi

Sastrawan Indonésia
Wartawan